Izraeli përcjell me shqetësim kryengritjen në Egjipt dhe protestat në vendet e tjera arabe
Kryeministrit Beniamin Netanjahu përballet tani me një të panjohur të re në rajonin tejet të rrezikuar ku ndodhet vendi
Protestat dhe përleshjet në rrugët e Kajros po ndryshojnë peisazhin strategjik dhe politik në Lindjen e Mesme, ndërsa Izraeli e gjen veten të rrethuar nga vende e qeveri arabe me të ardhme të paqartë. Vendimi i Presidentit egjiptian Hosni Mubarak që të mos rikandidojë pas tri dekadash në pushtet mund të ketë ndikim në marrëdhëniet e përkufizuara nga traktati i paqes mes Egjiptit e Izraelit më 1979. Presidenti izraelit Shimon Peres: Në Izrael, i cili i var shpresat te traktati i paqes me Egjiptin për stabilitet rajonal, qeveria e Kryeministrit Beniamin Netanjahu përballet tani me një të panjohur të re në rajonin tejet të rrezikuar ku ndodhet vendi. Mbreti Abdullah i Jordanisë shkarkoi kabinetin, duke iu nënshtruar trysnisë publike për reforma pas demonstratave të frymëzuara nga ato në Egjipt. Në Bregun Perëndimor, Presidenti palestinez Mahmud Abas u dha urdhër ministrave dhe zyrtarëve të tjerë që të mos flasin publikisht rreth gjendjes në Egjipt. Mark Hellër, analist pranë Institutit për Studime të Sigurisë Kombëtare në Tel Aviv, e përshkruan kështu problemin. Cvika Fogel është gjeneral izraelit në pension dhe tani punon si analist ushtarak. Ai thotë se pritshmëria që Presidenti Mubarak të largohet nga udhëheqja politike e Egjiptit po bën që ushtria izraelite ta peshojë më mirë marrëdhënien më të rëndësishme strategjike që ka në rajon. Binjamin Ben Eliezer, ish-ministër i mbrojtjes i Izraelit, kritikon Shtetet e Bashkuara se po nxisin një tranzicion të shpejtuar në qeverinë egjiptiane. Zhvillimet në pesë vjetët e fundit, duke përfshirë marrjen nën kontroll të Rripit të Gazës nga grupi islamist palestinez Hamas, ardhja në pushtet e Hezbollahut në Liban dhe ndikimi i Iranit në rajon ka bërë që shumë izraelitë të ndihen sikur rajoni është kthyer edhe më shumë kundër tyre. Analistët thonë se nëse konservatorët islamistë marrin pushtetin në Egjipt, Izraeli do të ndihet i rrethuar për dekada me radhë si asnjëherë tjetër. Mark Hellër i Institutit për Studime të Sigurisë Kombëtare: Zoti Hellër thotë se Izraeli duhet të bëjë përpjekje që të mos përzihet shumë gjatë trazirave në botën arabe pasi çdo gjë që thotë ose bën vendi do të kritikohej dhe do të ishte kundërproduktive.